KGI ออก DW 13 รุ่นใหม่
เคจีไอ  เตรียมเสนอขายใบสำคัญแสดงสิทธิอนุพันธ์13 รุ่น เตรียมทยอยทำการซื้อขายวันแรก 13 – 17 ก.พ.
8 ก.พ. 2555

เคจีไอ  เตรียมเสนอขายใบสำคัญแสดงสิทธิอนุพันธ์13 รุ่น เตรียมทยอยทำการซื้อขายวันแรก 13 – 17 ก.พ.
บริษัทหลักทรัพย์ เคจีไอ (ประเทศไทย) จำกัด (มหาชน) เตรียมเสนอขายใบสำคัญแสดงสิทธิอนุพันธ์ (DW) 13 รุ่นใหม่ รับปี 2555 โดยจะทยอยเข้าทำการซื้อขายวันแรกในตลาดหลักทรัพย์ในวันที่ 13 – 17 กุมภาพันธ์ 2555 นี้ โดยจุดเด่นของ DW ชุดนี้คือ มี DW ที่ไม่มีการซื้อขายบนกระดานตลาดหลักทรัพย์เช่น DW อ้างอิงหุ้น TMB, DCC พร้อมกับจัดโปรโมชั่น “ลุ้นคอนโดกับ KGI” เพื่อเป็นการขอบคุณลูกค้าของ KGI 
นางสาวนฤมล อาจอำนวยวิภาส กรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย) จำกัด (มหาชน) เปิดเผยรายว่า DW ทั้ง 13 รุ่น แบ่งเป็น Call DW จำนวน 6 รุ่น และ Put DW จำนวน 7 รุ่น เข้าทำการซื้อขายวันแรกตั้งแต่วันที่ 13 – 17 กุมภาพันธ์ 2555 โดยเรียงตามลำดับดังนี้ วันที่ 13 กุมภาพันธ์ 2555 ได้แก่ TMB13CC, TMB13PA วันที่ 14 กุมภาพันธ์ 2555 ได้แก่ BJC13CA, DCC13CA, THAI13PA วันที่ 15 กุมภาพันธ์ 2555 ได้แก่ ROBI13CA, AOT13PA, BGH13PA วันที่ 16 กุมภาพันธ์ 2555 ได้แก่ SPAL13CA, TRUE13PA, HMPR13PA วันที่ 17 กุมภาพันธ์ 2555 ได้แก่ TCAP13CD, PS13PA 
นอกจากนี้ KGI ยังได้จัดโปรโมชั่นใหญ่ “ลุ้นคอนโดกับ KGI” เพื่อเป็นการขอบคุณลูกค้าที่ซื้อขายหลักทรัพย์และอนุพันธ์กับบริษัทในช่วงวันที่ 1 กุมภาพันธ์ 2555 - 30 เมษายน 2555 ซึ่งทุก 8,000 บาท ของค่าคอมมิชชั่น ลูกค้าจะได้รับ 1 สิทธิ์ เพื่อลุ้น 3 เด้ง กับบริษัท โดยได้เปิดตัวโปรโมชั่นดังกล่าวไปแล้วเมื่อวันอังคารที่ 31 มกราคม 2555